În zorii creației Dumnezeu nu ne-a dăruit doar viață, ci și o voință de a trăi. Iubim viața. Dorim să trăim. În situații periculoase corpul nostru face gesturi instinctive prin care ne protejăm viața.
Nu este o coincidență faptul că atacurile dușmanului nostru se îndreaptă de cele mai multe ori împotriva voinței noastre de a trăi. Satana vrea să ne fure nu doar instinctul de viață, ci însăși viața. Dumnezeu ne dă viață, ne cheamă la viață! Mesajul triumfător al Paștelui vestește, și în acest an, viața. Viața care depășește limitele existenței noastre pământești.
Versetul de mai sus este mărturisirea de credință a lui Pavel. Cuvântul"a trăi" este subliniat în mod deosebit. Când apostolul vorbește despre viață, gândirea lui nu se limitează la cadrul existenței pământești. Trebuie să știm că în Noul Testament, scris în limba greacă, se folosesc două cuvinte diferite pentru a defini viața. Primul este "bios" din care provine și cuvântul "biologie".
Acesta înseamnă viața noastră trupească și tot ceea ce ne leagă de lumea materială. Iar celălalt este "zoi", cuvânt ce are un sens preponderent spiritual. Înseamnă viața trăită în comuniune cu Domnul, viața veșnică. Aici, Pavel îl folosește pe acesta din urmă.
Până când cineva nu îl cunoaște pe Isus Hristos ca pe Mântuitorul său, acea persoană trăiește în cadrul restrâns al "bios"-ului. Cunoscându-L pe Isus și prin acceptându-L prin credință, ni se deschide orizontul infinit al "zoi", mântuirea, viața veșnică. În Hristos, în comuniunea cu El regăsim liniștea, pacea, bucuria – într-un cuvânt, Viața!
Evanghelia Paștelui ne vorbește nu doar despre victoria lui Isus asupra morții, ci ne invită pe toți în câmpul de forță al acestui triumf. Învierea lui Hristos devine sursa noastră de bucurie și de putere doar dacă spunem împreună cu Pavel: " Hristos trăieşte în mine". Prezența Lui ne alungă grijile, neliniștile, frica de moarte și ne face să sperăm, să fim încrezători și fericiți iar și iar, indiferent de împrejurări.
Să fie Paștele sărbătoarea bucuriei în Isus care s-a înviat și trăiește în noi toți! Să-L invităm în centrul sărbătorilor noastre familiale și bisericești! Iar în cotidianul ce urmează după sărbătoare, să ne păstrăm această credință: oricine Îl are pe Hristos, are viață veșnică.
Hristos a înviat! Aleluia! Să ne dea Domnul Paște binecuvântat tuturor!
Cu respect și drag,
Bogdán Szabolcs János episcop
CITEȘTE ȘI: